পাঁচ দিনের রিমান্ডে মঞ্জুর করেছেন আদালত, শিমুল বিশ্বাসকে। · বিডিনিউজ ক্যাফে
ফেব্রু. ২০, ২০১৮ ২৩:৪৮
সাবেক প্রধানমন্ত্রী ও বিএনপি চেয়ারপারসন বেগম খালেদা জিয়ার ব্যক্তিগত সহকারী শিমুল বিশ্বাসকে তৃতীয় দফায় পাঁচ দিনের রিমান্ডে মঞ্জুর করেছেন আদালত। রাজধানীর রমনা থানার নাশকতার মামলায় মঙ্গলবার দ্বিতীয় দফা রিমান্ড শেষে তাকে ঢাকা সিএমএম আদালতে হাজির করে মামলা তদন্তকারী কর্মকর্তা।
এ সময় শাহবাগ থানার নাশকতার একটি মামলায় সুষ্ঠু তদন্তের জন্য ১০ দিনের রিমান্ড আবেদন করেন তদন্তকারী কর্মকর্তা। শুনানি শেষে ঢাকা মহানগর হাকিম সত্যব্রত সিকদার পাঁচ দিনের রিমান্ড মঞ্জুর করেন।
এর আগে ১৫ ফেব্রুয়ারি শাহবাগ থানার নাশকতার মামলায় পাঁচ দিনের রিমান্ড মঞ্জুর করেন ঢাকা মহানগর হাকিম সরাফুজ্জামান আনসারী।
এছাড়া ৯ ফেব্রুয়ারি ঢাকা মহানগর হাকিম সত্যব্রত সিকদার শাহবাগ থানার নাশকতার মামলায় পাঁচ দিনের রিমান্ডের নেয়ার আদেশ দেন।
উল্লেখ্য, গত ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় বিএনপি চেয়ারপারসন খালেদা জিয়ার রায়ের পরপরই আদালত প্রাঙ্গণ থেকে শিমুল বিশ্বাসকে আটক করে গোয়েন্দা পুলিশ।
Prevপ্রশ্নপত্র ফাঁসের ৬টি বড় ক্ষেত্রের কথা বললেন শিক্ষামন্ত্রী।
Nextমার্কিন প্রেসিডেন্ট ডোনাল্ড ট্রাম্পের সঙ্গে বৈঠক বসার ইচ্ছা প্রকাশ করেছেন।